Check on It

«Check on It», ամերիկացի R&B երգչուհի Բիյոնսե Նոուլզի երգը ամերիկացի ռեփեր Slim Thug-ի մասնակցությամբ։ Երգը գրել են Նոուլզը, Swizz Beatz-ը, Անժելա Բեյինսը և Սթեյվ Թոմասը, իսկ Նոուլզի պրոդյուսերը 2006 թվականին նկարահանված «Վարդագույն հովազ» ֆիլմի համար եղել է Swizz Beatz-ը, որտեղ նկարահանվել է նաև Նոլզը։ Սակայն երգը չի դարձել ֆիլմի սաունդթրեքը։ Երգը ներառվել է Destiny's Child № 1 մեծագույն հիթերի ալբոմում և ընտրվել է Նոուլզի B'Day երկրորդ ստուդիական ալբոմի ոչ ամերիկյան տարբերակում։


== Նախադրյալներ ==
Նոուլզը ասել է, որ երգը սկսվել է որպես կատակ, և որ «Check on It» անվանումը նա և իր մենեջերը օգտագործել են կատակով, իսկ հետո որոշել են այս երգը ստեղծել։


== Թողարկում և քննադատություն ==
«Check on It» երգը թողարկվել է իր նախկին Destiny’s Child խմբի հետ #1’s' ալբոմի համար։ Սկզբում չէր նախատեսվում սինգլը թողարկել #1’s ալբոմում։ Սակայն, նա բարձր ռոտացիա ուներ ամերիկյան ռադիոկայաններում, քան նրա առաջին «Stand Up for Love» սինգլը։ Այս ամենի շնորհիվ «Check on It»-ը Billboard Hot 100 հիթ-շքերթում 2005 թվականի վերջում ունեցել է առաջնաելույթ։ Երգի ռեմիքսը կատարվել է Bun B-ի մասնակցությամբ։


== Հորիզոնականներ հիթ-շքերթներում ==
«Check on It»-ը Billboard Hot 100 հիթ-շքերթում 12 շաբաթ եղել է առաջին հորիզոնականներում՝ դառնալով Նոուլզի երրորդ համար 1 սինգլը որպես մենակատար երգչուհի, իսկ Slim Thug-ի՝ առաջին։ Սինգլը մնացել է առաջին հորիզոնականում 5 շաբաթ անընդմեջ՝ հավասարվելով 2005 թվականի կանադացի երգիչ Դենիել Փոութերի Bad Day սինգլին՝ որպես 2006 թվականի ամենաերկար սինգլ։ Ըստ RIAA-ի տվյալների առցանց վաճառքի 800,000 թվային օրինակներով երգը հավաստագրվել է պլատինե։ «Check on It»-ը հաջողության է հասել տարբեր հիթ-շքերթներում՝ հասնելով Rhythmic Top 40, Hot Dance Club Play և Hot R&B/Hip-Hop Songs հիթ-շքերթների երրորդ հորիզոնականին։ Այն նաև հասել Է Թոփ 100-ի առաջին հորիզոնականին՝ դառնալով Նոուլզի առաջին մուտքը դեպի հիթ-շքերթ։ Այն դարձել է 2006 թվականի ռադիոյում ամենապահանջված 8 երգերից մեկը, որը միացվել է 290,231 անգամ։
Երգը 2005 թվականին դարձել է Կանադայի Թոփ 20-ում Նոուլզի հինգերորդ հիթը, իսկ 2006 թվականի փետրվարին երգը 2-րդ անգամ բարձրացել է կանադական BDS ռադիոյում 20 հորիզոնական։ Երգը հասել է Նորվեգիայի և Նիդեռլանդների լավագույն 5-ին, Եվրոպայի, Շվեյցարիայի, Ավստրիայի և Բրազիլիայի լավագույն 10-ին, Գերմանիայի և Շվեդիայի լավագույն 20-ին։ Մեծ Բրիտանիայում երգը առաջնաելույթ է ունեցել 4-րդ հորիզոնականում՝ մեկ շաբաթ անց բարձրանալով մինչև 3-րդ հորիզոնական՝ վաճառելով 122,500 օրինակ։


== Հոլովակ ==
Երբ երգի պահանջը մեծացել է, Նոուլզը նկարահանել է տեսահոլովակ, որը ստեղծվել է #1’s ալբոմի և «Վարդագույն հովազ» ֆիմի առաջխաղացման համար։ Տեսանյութը նկարահանվել է Հայպ Ուիլյամսի կողմից, և թողարկվել 2005 թվականի դեկտեմբերի 16-ին։ Երգի ռեմիքսի տեսահոլովակում առկա է «Վարդագույն հովազ»-ից և Bun B ռեփի ռեմիքսից հատվածներ։ «Check on It»-ը օգոստոսի 31-ին հաղթել է 2006 թվականին տեղի ունեցած MTV Video Music Award մրցույթի «Լավագույն R&B հոլովակ» անվանկարգում։
Տեսանյութում առկա է վարդագույն թեման, որպեսզի համապատասխանի «Վարդագույն հովազին»։ Նոուլզը մեծամասամբ ներկայացված է վարդագույն, իսկ պարողները հագնված են PVC բաճկոններ և պարում են ալիքավոր ատլասե գործվածքների շուրջ։ Տեսահոլովակում Նոուլզը նաև ճկվում է առաջ և թեքվում՝ հետ։ Շարունակությունում տեսանյութը անցում է կատարում պուտիկավոր բոդի հագած, կեղծամով, վարդագույն շրթնաներկ Նոուլզին, որը կանգնած է պուտիկներով ծածկված մանուշակագույն պատի դիմաց։ Լիածավալ 4:3 չափի էկրանի վրա կարելի է նկատել ինչպես է շարժվում վարագույրը ֆոնին։ Դա եղել է Հայպ Ուիլյամսի այդ տարվա թրենդը։
Հոլովակը ներկայումս լիցենզավորվել է որպես DVD ֆիլմ։


== Ձևաչափ և երգացանկ ==
EP ռեմիքսներ (feat. Bun B & Slim Thug)«Check On It» (Ալբոմային տարբերակ) — 3:30
«Check On It» (Junior Vasquez Club Mix) — 8:31
«Check On It» (Maurice’s Nu Soul Mix) — 5:59
«Check On It» (King Klub Mix) — 6:48
«Check On It» (Bama Boyz Remix) — 3:54
«Check On It» (Տեսանյութ) — 3:29Ամերիկյան սինգլ (feat. Voltio)«Check On It» (Bama Boyz Reggaeton Remix) — 3:28
«Check On It» (Bama Boyz Reggaeton Remix Instrumental) — 3:28Եվրոպական սինգլ (feat. Slim Thug)«Check On It» (Ալբոմային տարբերակ) — 3:31
«Check On It» (Առանց ռեփի տարբերակ) — 3:08


== Հիթ-շքերթներ ==


== Certifications ==


== Թողարկման պատմություն ==


== Ծանոթագրություններ ==